**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.11.2017, ora 08.00 – 17.11.2017, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 17.11.2017, ora 07.00**

**RÂURI**

**Debitele au fost relativ staţionare**, exceptând râurile din bazinele hidrografice: Vișeu, Iza, Tur, Someş, Crasna, Barcău, Crișul Repede, Crişul Negru, Crişul Alb, Arieş şi cursul superior al Bistriţei unde au fost în scădere, iar pe cursul superior al Prutului s-au înregistrat mici creşteri prin propagare. Debitele se situează, în general, la valori cuprinse între 30-90% din mediile multianuale lunare, mai mari (peste normalele lunare) pe râurile din bazinele hidrografice: Vişeu, Iza, Tur, Someş, Crişuri, Crasna, Barcău, Arieş, Ialomiţa, Buzău, Putna, Rm. Sărat, bazinul superior al Bistriţei şi pe râurile din Dobrogea.

 Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi relativ staţionare**, exceptând râurile din bazinele hidrografice: Vișeu, Iza, Tur, Someş, Crasna, Barcău, Crișul Repede, Crişul Negru, Crişul Alb, Arieş şi cursurile superioare ale Mureşului, Prutului, Siretului, Sucevei şi Bistriţei unde vor fi în scădere.

 Sunt posibile creșteri izolate de niveluri şi debite pe unele râuri mici din sud-vestul şi sudul ţării, ca urmare a precipitaţiilor, slabe cantitativ, prognozate

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

**Debitul la intrarea în ţară (secţiunea Baziaş) în intervalul 16.11 – 17.11.2017 a fost staţionar, având valoarea de 4700 m3/s**, peste media multianuală a lunii noiembrie (4650 m3/s).

 În aval de Porţile de Fier debitele au fost în creştere pe sectorul Gruia – Vadu Oii şi în scădere pe sectorul Brăila – Tulcea.

**Debitul la intrarea în ţară (secţiunea Baziaş) va fi în uşoară creştere (4800 m3/s).**

 În aval de Porţile de Fier, debitele vor fi în creştere pe sectorul Gruia – Galaţi şi staţionare pe sectorul Isaccea – Tulcea.

**2.** **Situaţia meteorologică în intervalul 16.11.2017, ora 09.00 – 17.11.2017, ora 06.00**

**ÎN ŢARĂ**

**Vremea a fost închisă** în cea mai mare parte a țării, exceptând arii restrânse din nord-vest și centru, precum și zonele de munte, unde mai ales în timpul zilei au fost și intervale cu cer variabil. S-au semnalat ploi slabe sau burniță, local în  regiunile sudice și cu totul izolat în rest. Vântul a suflat slab și moderat, trecător cu unele intensificări în Delta Dunării, în zona înaltă a Carpaților Meridionali, Carpaților de Curbură și în Munții Banatului. Stratul de zăpadă, s-a menținut, local, în zona montană înaltă; în platformele stațiilor meteorologice, avea grosimi de până la 38 cm (în Munții Bucegi - Vf. Omu).  Temperaturile maxime s-au situat ușor sub mediile multianuale în regiunile extracarpatice și au fost apropiate și izolat mai ridicate față de aceste medii în rest, astfel la scara întregii țări au fost cuprinse între 4 grade la Suceava și Rădăuți și 14 grade la Odorheiu Secuiesc. La ora 06.00 valorile termice erau cuprinse între 2 grade la Sighetul Marmației și Ocna Șugatag și 11 grade la Mangalia. Local în Transilvania, Marmureș și izolat în Crișana, Banat și Muntenia s-a semnalat ceață.

***Observație:*** *începând de ieri, de la ora 06.00, au fost în vigoare 5 atenționări - cod galben - de fenomene meteorologice periculoase imediate, privind ceața cu reducerea vizibilității, 4 emise de SRPV Sibiu și 1 de SRPV Cluj-Napoca.*

**LA BUCUREŞTI**

**Vremea a fost închisă,** iar valorile termice diurne s-au situat ușor sub mediile multianuale. Spre seară și în cursul nopții, trecător s-a semnalat burniță. Vântul a suflat slab și moderat. Temperatura maximă a fost de 7 grade la Afumați și Băneasa și 8 grade la Filaret, iar la ora 06.00 se înregistrau 4 grade la Afumați și Băneasa și 5 grade la Filaret.

**3. Prognoza meteorologică în intervalul 17.11.2017, ora 09.00 – 18.11.2017, ora 09.00**

**ÎN ŢARĂ**

**Vremea va fi predominant închisă,** iar valorile termice vor fi apropiate de mediile multianuale. Se vor semnala ploi, în general slabe cantitativ, pe arii relativ extinse în sud-vestul și sudul țării, iar mai ales spre seară și noaptea local și în rest. În zona montană înaltă, trecător precipitațiile vor fi și sub formă de lapoviță și ninsoare. Vântul va sufla slab și moderat. Temperaturile maxime se vor încadra între 4 și 13 grade, iar cele minime între 1 și 10 grade. Dimineața și noaptea izolat va fi ceață.

**LA BUCUREŞTI**

**Vremea va fi închisă** și trecător va ploua slab. Vântul va sufla slab până la moderat. Temperatura maximă se va situa în jurul valorii de 7 grade, iar cea minimă va fi de 5...6 grade.

**4. Buletin nivometeorologic valabil pentru masivele Bucegi şi Făgăraş (versantul nordic) emis pentru perioada 13 noiembrie 2017 ora 20.00 – 17 noiembrie 2017 ora 20.00.**

**4.1. Starea stratului de zăpadă în data de 13.11.2017, ora 14.00**

La data de 13 noiembrie, la ora 14.00, stratul de zăpadă măsura: 44 cm la Bâlea-Lac şi 44 cm la Vf.Omu. Sub 1700 m stratul este discontinuu iar sub 1500 m este topit. La altitudini de peste 2200 m, în partea superioară a stratului se regăsec aproximativ 10 cm de zăpadă proaspătă, parţial umezită, depusă peste plăcile de vânt sau crustele de gheaţă preexistente. Între 1700m şi 2200 m stratul este umezit, dar în profunzime se regăsesc şi cristale fine.

**Buletin**

**4.2 Evoluţia vremii în intervalul 13.11.2016 ora 20 – 17.11.2017 ora 20.00:**

Vremea va fi relativ caldă pentru această perioadă în primele două zile ale intervalului apoi temperaturile vor marca o uşoară scădere. Cerul va fi variabil, temporar noros, iar pe arii restrânse se vor semnala precipitaţii mixte slabe cantitativ, temporar ninsori la peste 2000 m. Vântul va sufla slab la moderat cu intensificări temporare din sector sudic în zonele înalte, mai intense în ultimele două zile ale intervalului (16-17 noiembrie). Local se va semnala ceaţă.

**Peste 1800 m:** temperaturi minime: -4 la 0 gr.C; temperaturi maxime: 0 la +5 gr.C

**Sub 1800 m:** temperaturi minime: -1 la 5 gr.C; temperaturi maxime: 2 la 9 gr.C

Pe fondul vremii relativ calde şi al temperaturilor în mare parte pozitive, stratul de zăpadă din etajul altitudinal 1700-2200 m va continua să scadă uşor, iar la peste 2200 m nu va prezenta variaţii semnificative. Stratul de zăpadă este în mare parte stabilizat, dar, pe pantele mai înclinate, prin ruperea plăcilor sau a crustelor, mai ales în condiţiile unor supraîncărcări se pot produce avalanşe. Spontan, se pot produce însă şi curgeri şi avalanşe de topire care nu vor angrena volume importante de zăpadă.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**A.B.A. Mureș, A.P.M. Harghita și G.N.M.-C.J. Harghita** au reveni cu informaţii suplimentare referitoare la poluarea accidentală a râului Mureș cu ape uzate menajere, din ziua de 14.11.2017, în jurul orei 08.00 între localităţile Suseni și Ciumani (jud. Harghita), pe malul drept. Personalul A.B.A. Mureș s-a deplasat la faţa locului pentru prelevare de probe de apă.

Conforma analizelor de calitate a apei (tabel) se constată următoarele:

- apele uzate evacuate, din cauza unei defecţiuni tehnice (înfundarea conductei principale, spre staţia de epurare a localitatii Joseni) la reţeaua de canalizare aflată în administrarea Comunei Suseni, au concentraţiile indicatorilor de calitate specifice apelor menajere neepurate, fiind depăşite limitele admise la: nutrienţi, substanţe organice (CCO-Cr), fosfor total, materii în suspensie, extractibile.

- Efectul poluării asupra râului Mureş, conform rezultatelor analizelor este minim, indicatorii de calitate în secţiunile monitorizate încadrându-se în limitele stabilite conform Ordinului nr.161/2003 privind clasificarea calităţii apelor de suprafaţă ( clasa a II-a de calitate), raportul de dilutie fiind mare ( debit apă uzată evacuată- cca.2,0 l/s ; debitul r.Mureş la data de 14.11.2017 - 172 l/s).

***Tabel de calitate a apei prelevate în data de 14.11.2017 (valori depăşite cu bold):***

|  |  |  |  |  |  |  |  |
| --- | --- | --- | --- | --- | --- | --- | --- |
| Indicatorul de calitate  | U.M. |  | Râul Mureş, **aval 100m** sursa de evacuare apă uzată Comuna Suseni Pr 3 |  |  |  |  |
| Râul Mureş,amonte sursa de evacuare apă uzată Comuna Suseni Pr 1 | Râul Mureş, **aval 1000m** sursa de evacuare apă uzată Comuna Suseni  Pr 4 | **Limite conform Ordinului nr. 161/2006 pentru clasa a II-a de calitate-ape de suprafata** | Sursa de evacuare neautorizată de apă uzată Comuna Suseni Pr 2 | **Limitele indicatorilor de calitate a apelor uzate evacuate conf. Autorizatie de gospodarire a apelor** **nr.286/2015-2018**  |
| pH | Unit.pH | 6,6(21,5 ºC) | 6,8(21,2ºC) | 6,8(21,2ºC) | 6,5-8,5 | **7,0****(21,1ºC)** | **6,5-8,5** |
| Materii in suspensie | mg/l | < 5,00 | < 5,00 | 5,6 |  | 50,4 | **60** |
| Reziduu filtrabil uscat la 105 ºC  | mg/l | 240 | 244 | 240 | 750 | **880** | **2000** |
| CCO-Cr | mg/l O2 | 10,5 | 15,0 | <10,0 | 25 | **651** | **125** |
| CBO5 | mg/l O2 | în lucru | în lucru | în lucru | 5 | în lucru | **25** |
| Amoniu N/ NH4+  | mg/l  | 0,025 mg/l N | 0,324/0,417 | 0,181/0,233 | 0,8 | **91,3/117,3** | **3** |
| Azot total  | mg/l N | < 1,00 | 1,00 | < 1,00 | 7 | 150 |  |
| Fosfor total | mg/l P | 0,025 | 0,062 | 0,054 | 0,2 | 10,9 |  |
| Extractibile | mg/l N | <5,00 | 12,5 | 12,0 |  | **53,7** | **20** |

Reprezentanţii SH Gheorgheni, GNM-CJ Harghita, s-au deplasat în teren în vederea identificării sursei de poluare; s-a remediat defecţiunea în aceeaşi zi la ora 16:30, conform informării reprezentantului Sistemului Hidrotehnic Gheorgheni (Desfundarea tronsonului de canalizare s-a efectuat de o echipă specializată aparţinând societăţii SC Redisza SA).

În urma investigaţiilor s-a constatat că poluarea s-a produs din cauza unei defecţiuni la căminul de pompare a apelor uzate colectate pe tronsonul conductei principale de canalizare menajeră din zona administrativă a comunei Ciumani, care se află în folosinţa comunei Suseni. Conducta principală este racordată la staţia de epurare a apelor uzate din comuna Joseni-jud.Harghita.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 15.11.2017, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Constanţa** informează că **la data de 15.11.2017, ora 22.37, în City Park Mall din Mun. Constanţa, jud Constanţa, s-a produs un fum dens** din cauza unui scurtcircuit localizat în tavanul fals al unui spaţiu comercial aflat la subsol. Circa 200 de persoane aflate în mall la cinematograful de la ultimul etaj, au fost evacuate în vederea detectării cauzei. Nu s-au produs victime. Focarul de incendiu, care nu se manifesta cu flacără ci doar cu fum dens, a fost lichidat în 90 de minute, de către pompierii ISU sosiţi la faţa locului cu 2 autospeciale. S-a acţionat cu 20 pompieri.

1. **În domeniul solului şi vegetaţiei**

**GNM, Comisariatul Judeţean Caraş Severin** revine cuinformaţii suplimentare referitoare la incendiul de la depozitul de deșeuri administrat de Green Ecobauer SRL, pe platforma de stocare temporară a deşeurilor Dealul Lupacului din Reşita, jud. Caraş Severin.
Operatorul a fost sancţionat cu amendă, conform OUG nr 195/2005 actualizată, privind protecţia mediului ca urmare a izbucnirii incendiului, din data de vineri 27 octombrie 2017, care mai fumega la sfârşitul lunii octombrie 2017. S-a identificat faptul că în funcţie de viteza vântului pot fi afectate de fumul rezultat din arderea deşeurilor, zonele locuite din Municipiul Reşiţa. Comisarii GNM CJ Caraş – Severin au monitorizat situaţia la faţa locului, împreună cu pompierii sosiţi la faţa locului care au acţionat şi în weekend pentru stingerea celor trei focare active.

Trebuie menţionat că platforma de stocare temporară avea autorizaţia de mediu suspendată în urma controalelor pe care comisarii Gărzii Naţionale de Mediu le-au efectuat anterior. În perioada 2016-2017 s-au efectuat de către GNM 10 controale în urma cărora operatorului SC Ecobauer SRL i s-au aplicat amenzi în valoare totală de 285.000 lei, fiind impuse și măsuri de remediere.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 15.11.2017 - 16.11.2017 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 DIRECȚIA DE COMUNICARE